ועדת העבודה והרווחה, כנסת 24, פרוטוקול מספר 85, 2022-02-08 10:10

אפרת רייטן: סליחה על האיחור, אנחנו פותחים את ישיבת ועדת העבודה והרווחה, 8 בפברואר 2022, ז' באדר תשפ"ב, השעה 10:10 בבוקר.

אפרת רייטן: דנים בהצעות החוק של חברת הכנסת אורלי לוי אבקסיס וחברת הכנסת נעמה לזימי.

אפרת רייטן: הצעת חוק דמי מחלה (תיקון – חישוב בהיעדרות לחולים במחלה קשה), התשפ"א-2021.

אפרת רייטן: אני אקרא גם את ה-פ' של חברת הכנסת אורלי לוי, שלום אורלי, לא ראיתי אותך, 1606/24 ושל חברת הכנסת נעמה לזימי, תשפ"ב 2021 2279/24.

אפרת רייטן: אנחנו נפתח בדיון בהצעות החוק האלה.

אפרת רייטן: אולי קודם כל נבין את דברי ההסבר?

אפרת רייטן: בבקשה אורלי ואחר כך נעמה.

אורלי לוי אבקסיס: קודם כל תרשי לי לומר, זו הפעם הראשונה שאני, אנחנו חברים בוועדה אבל אין ספק שאנחנו מופיעים בוועדות שבהן יש לנו או קידום של הצעות חוק או במקומות שבהם אנחנו יכולים להשפיע.

אורלי לוי אבקסיס: אבל בכל מקרה, הצלחה גדולה מאוד, זאת אחת הוועדות החשובות ביותר בכנסת ואני מאמינה שאפשר לעשות פה חיל.

אורלי לוי אבקסיס: הצעת החוק הזו בעצם נכתבה עם עמותת חלאסרטן עוד בכנסת ה-20 ואני חייבת לומר שלעיתים הדברים קורים בגלל שאנחנו נחשפים לאירועים, בין אם בסביבה הקרובה שלנו, בין אם באירועים שמתפרסמים בתקשורת או בין אם זה באמת מפעולות של אנשים שנמצאים בסיטואציות דומות ומעלים לנו, כחברי כנסת, כנבחרי הציבור, את העוולות שנמצאות.

אורלי לוי אבקסיס: ואנחנו תפקידנו לנסות ולקדם.

אורלי לוי אבקסיס: בכנסת ה-20 הייתה אצלי עובדת שהיא אפילו הייתה בתקופת ניסיון כמחליפה וכבר מיד אחרי זמן מאוד קצר שהיא עבדה אצלי, היא נכנסה אלי באחד הימים ואמרה לי שהיא חייבת לדבר איתי.

אורלי לוי אבקסיס: כולה הייתה דמעות והיא הייתה בחורה צעירה, נמרצת, מאוד אוהבת את העבודה פה בכנסת.

אורלי לוי אבקסיס: היא עשתה גם קודם עבודה עם איתן כבל והיא פשוט בכתה והיא אמרה 'אני לא רוצה לאבד את העבודה' ואמרתי אז אני אמשיך ואעסיק אותה כל עוד היא תרצה בכך, כמובן בטח ובטח בשלב כזה והיא אמרה לי 'זה לא יהיה תלוי בך'.

אורלי לוי אבקסיס: לימים, אפרת אני חייבת לספר לך שניסיתי להילחם כי הכנסת ביקשו ממני לפטר אותה.

אורלי לוי אבקסיס: אמרתי לה שתהיה בבית, שתעשה את הטיפולים שלה, אני יכולה לספוג עלינו.

אורלי לוי אבקסיס: אנחנו נמלא את החסר, נעבוד קצת יותר קשה ואז אמרו לי 'היא לא מגיעה לכנסת', זה עוד היה לפני הקורונה, ולכן אני צריכה לפטר אותה.

אורלי לוי אבקסיס: נאבקתי על זה ואפילו הלכתי ליושב ראש הכנסת שגם מכיר את הסיפור הזה ברמה אישית כי גם אשתו הייתה חולה בסרטן ולצערי הרב, גם יושב ראש הכנסת אמר 'ידי כבולות'.

אורלי לוי אבקסיס: הגעתי לחשב הכנסת, כי תראי, בהרבה מקומות, במפעלים, אנחנו רואים את הסולידריות החברתית המדהימה שיש.

אורלי לוי אבקסיס: הרבה מאוד מפעלים תורמים ימי חופש כדי שלחברים שלהם תהיה את היכולת לעבור את התקופה הזו ואז הם מקבלים מהחברים שלהם את האוויר לנשימה.

אורלי לוי אבקסיס: בכנסת זה לא קיים ולצערי הרב בגלל שהיא הייתה גם בחלופה של תפקידים, אז גם כל ההיסטוריה שלה וכל הזכאות שלה לימי חופש בכלל, לא היה לה ותק.

אורלי לוי אבקסיס: ביקשתי ועדה ציבורית ברשות של שלושה שופטים, כי לא רציתי לפטר את הבחורה ורציתי גם לתת את הביטחון שיהיה לאן לחזור.

אורלי לוי אבקסיס: אמר לי החשב של הכנסת 'אז הם יגידו לך יפה, כל הכבוד, אבל אין לנו את ההוראה בחוק ואין לנו את הבסיס'.

אורלי לוי אבקסיס: וסמכתי על אותם שופטים, ואמרתי שלפחות ברמה האנושית אנחנו ככנסת צריכים להוות את המגדלור המוסרי לאותם אנשים.

אורלי לוי אבקסיס: הגענו לוועדה והרי איזה פלא?

אורלי לוי אבקסיס: שלושת השופטים פה אחד תמכו בזה אפרת ומאותו יום בעצם, שאנחנו מדברים על הכנסת ה-20, יש הוראה חדשה בכנסת שבמקרים כאלו אתה גם יכול להעסיק במגביל עובד נוסף והעוזר הזה שמור לו מקום העבודה לגבי גם ההכנסות בלי שתפגענה.

אורלי לוי אבקסיס: אז לרות זה עזר, ולא נעים לי להגיד, לימים, שמישהו לא יחשוב שאני מביאה איזה נאחס, גם היום יש לי עובד שחלה בסרטן וביקשנו שוב את אותו הסדר.

אורלי לוי אבקסיס: אמרו לנו שצריך הגיע לוועדה הציבורית, אבל רק כדי שהיא תאשר אותו.

אורלי לוי אבקסיס: אבל כך קרה, בן האדם יושב בבית ומטפל בעצמו ופנוי לעבודה שלו, ועכשיו הצעת החוק הזו בעצם באה להסדיר, ובחלאסרטן העלו את הנושא שדווקא החולים הצעירים בסרטן הם אלה שנמצאים בשוקת שבורה, כי הם גם לא יצרו את הוותק עדיין, הם נמצאים בשלב שבו הם מארגנים את החיים שלהם, בשלב אולי הכי קריטי שהם גם בונים את העתיד שלהם.

אורלי לוי אבקסיס: וברגעים האלו, בעקבות הסיפור של עידן שבעצם נגע בכולנו, וחלאסרטן שגם ידעו להוציא את זה החוצה, הבנו את האבסורד הזה שמהיום הראשון שבו יש גם בדיקות ואירועים.

אורלי לוי אבקסיס: גם תארי לך מה זה בחור צעיר שיושב מול הרופא והוא אומר לו 'אתה חולה בסרטן', נראה לכם שבאותו יום הוא יכול לחזור לעבודה?

אורלי לוי אבקסיס: או יום למחרת?

אורלי לוי אבקסיס: אבל הימים האלה לא משולמים.

אורלי לוי אבקסיס: הצעת החוק הזו באה לפתור את זה.

אורלי לוי אבקסיס: אני שמחה מאוד שגם נעמה, שהיום היא בקואליציה אז היא גם התחברה להצעת החוק הזאת יחד עם חלאסרטן והגשנו אותה שוב וכדומה.

אורלי לוי אבקסיס: והיום הינה היא על שולחנך פה בוועדה והלוואי ונעשה את זה כמה שיותר מהר ונביא מזור לכל אותם חולים בסרטן.

אורלי לוי אבקסיס: לצערי הרב השבוע היה כנס גדול מאוד של משרד הבריאות לכל מה שקשור לנושא של סרטן, שזו התמותה מספר 1 בארץ.

אפרת רייטן: אם אני לא טועה, היום יום הסרטן הבינלאומי, נכון?

אפרת רייטן: אני לא טועה.

אורלי לוי אבקסיס: כן ומסתבר שאצלנו המחלה קטלנית ביותר ולצערי הרב זה מין כזה שקע בתוך כל הבלגנים התקשורתיים שאנחנו חווים, בין אם זה בעייני קורונה או בין אם זה בעניינים אחרים.

אורלי לוי אבקסיס: הגיע הזמן שאנחנו ניקח את זה לידיים גם כשזה נמצא, ולהזכיר בכל שנה 28 אלף חולים חדשים מתגלים.

אורלי לוי אבקסיס: תחשבו על המשפחות, תחשבו זה ילדים, לפעמים זה הורים לילדים צעירים, לפעמים זה ההורים שלנו חלילה וחס.

אורלי לוי אבקסיס: ופה אנחנו צריכים להיות גם כחברה, כאמירה, וגם לדעת שהאנשים האלה יהיו רגועים ויום למחרת גם יוכלו לחזור למסלול חיים נורמלי.

אפרת רייטן: תבורכי, תודה רבה.

אפרת רייטן: חברת הכנסת נעמה לזימי.

נעמה לזימי: תודה רבה כבוד יושבת ראש הוועדה, תודה אורלי.

נעמה לזימי: ממש מרגש הבוקר הזה, אני חייבת להגיד, אנחנו הגענו למשרד שעה ומשהו לפני מהתרגשות.

נעמה לזימי: כל הכבוד באמת לכל השותפים והשותפות.

נעמה לזימי: אני אגיד, קודם כל את רעות אני גם מכירה ורעות זה גם באמת בדיוק הדוגמה לאישה שאחר כך הקימה משפחה, חזרה לעולם העבודה והכל.

נעמה לזימי: באמת זה מה שאנחנו צריכים לייצר כחברה, פשוט להכיר בזה שמחלה היא לא אמורה להיות הגורם ששואב אותנו איזשהו מעגל מטה, אלא משהו שאפשר לצמוח ממנו ודרכו הלאה, ואפילו לחזור ממש לחברה כמחלימות, מחלימים, פרודוקטיביים.

אורלי לוי אבקסיס: ולא בקריסה כלכלית.

נעמה לזימי: ממש ממש ככה.

נעמה לזימי: אז כן, רק נגיד שאנחנו מכירות גם את רעות וכמובן היא הייתה עם אורלי שנים.

נעמה לזימי: אני אגיד שחברה ככה פנתה אלי כשנכנסתי לכנסת, גם היא מחלימה ממחלת הסרטן.

נעמה לזימי: היא אמרה לי 'אני רוצה להפגיש אותך עם העמותה חלאסרטן' ואני כמובן 'בוודאי כן', אבל אני לא ידעתי כיצד נתחבר כי אני מגיעה מעולם של העבודה המאורגנת, זכויות עובדים, חברתי כלכלי, הדרה ועוני, אוקיי?

נעמה לזימי: בוודאי שניפגש.

נעמה לזימי: ואז ככה הוצג בפני החוק והמצב הזה ואני פשוט לא הבנתי, אפרת, איך זה בכלל מתקיים.

נעמה לזימי: זה היה נדמה כמו משהו ש-אוקיי איך פתאום חלאסרטן הגיעו וזה ממש כל העולמות שאני עוסקת בהם ולא הבנתי בכלל כמה זה חשוב.

נעמה לזימי: ולהגיד שאפילו במידת מה, קצת עצוב שרק היום אנחנו מתקנים את הסוגייה הזו וזה לא משהו שבתשתית אמור להיות מובן למדינה.

נעמה לזימי: בן אדם חולה, הולך לטיפול, זה יום מחלה, כמה פשוט.

נעמה לזימי: אבל ממש לא ואנחנו עושות היום תיקון גדול מאוד בסיסי.

נעמה לזימי: אני רוצה דווקא פה להגיד ממש תודה לצוות הלשכה שלי.

נעמה לזימי: מי שלא יודע, המסע להעביר חוק הוא מסע ארוך, מסע מפרך.

נעמה לזימי: לסנכרן בין משרדים, בריאות וכלכלה, ואת יודעת אפרת, גם היית באיזו שיחת ועידה בתוך הסיפור עוד לפני, ועוברים את המשפטים ואת האוצר קודם והכל.

נעמה לזימי: אבל אנחנו לא ויתרו, בדיוק ממה שאמרנו לפני כן, שלא ייתכן שזה לא קיים במדינה.

נעמה לזימי: לפעמים יותר קל להעביר חוק קטן ולהגיד 'הינה הכנסתי לספר החוקים איזה תיקון חשוב.

נעמה לזימי: הוא קטן אבל אין לו השלכות'.

נעמה לזימי: והיה באמת חשוב להגיד לא, חודשיים אנחנו נאבק בתוך המשרדים על החוק הזה, כי יש גם ערך להעביר סוגייה שהיא משנה סדרי עולם.

נעמה לזימי: היא משנה תפיסה, אומרת עולם העבודה בישראל צריך להיות מותאם לכל הציבור, צריך להיות מותאם לסוגיות רגישות ולא יכול להיות שדווקא בן אדם שיוצא מהטיפולים, שחוזר לשוק העבודה, פתאום חווה את השבר הגדול ביותר כשהמקום לא מותאם בכלל לאפשרות שלו להשתלב.

נעמה לזימי: כמו ששירה אמרה לי לפני הדיון, זה גם תחום בזמן.

נעמה לזימי: היום באמת אפשר לטפל בסרטן, אנשים גם מחלימים.

נעמה לזימי: זה לא עכשיו 20 שנה של הסיפור הזה של ימי מחלה.

נעמה לזימי: בתקווה וכל חולה יוכל, שגם לא יהיו חולים, אבל בתקווה שכל חולה יוכל אחרי כמה שנים להיגמל מהטיפולים, לא להצטרך אותם יותר ולהשתלב באופן מלא.

נעמה לזימי: אבל אנחנו צריכים להיות היד שמושטת ועוזרת.

נעמה לזימי: כשאת אומרת על המפעלים, את צודקת.

נעמה לזימי: כשאשתו של בן דוד שלי חלתה בסרטן, אז כל עובדי המפעל תרמו לו שיוכל ללוות אותה.

נעמה לזימי: זה נכון, זאת סולידריות וזאת חברה שהיא בריאה כשהיא עושה את זה.

נעמה לזימי: אבל זה לא צריך להיות ככה.

נעמה לזימי: זה צריך להיות מובנה, זה לא צריך להיות בחסדי הקהילה, זה צריך להיות בתפיסה של מדינה.

אורלי לוי אבקסיס: לצערי הרב כשהמדינה לא נכנסת, למזלנו הגדול יש לנו קהילה עם הרבה מאוד רגשות.

אפרת רייטן: כן, אבל כבר אימצנו כאן לאחרונה יותר ויותר בוועדה ממש סלוגן והולך ונהיה כאן קבוע בכל הוועדות שלנו, שאנחנו באים לעשות טוב ולא לעשות טובה.

נעמה לזימי: ממש בדיוק, בדיוק.

נעמה לזימי: ממש מתחברת ולהיפך, כשהמדינה משתיתה סדר, ערבות הדדית וסולידריות, אז החברה נהיית יותר ויותר כזאת.

נעמה לזימי: אנחנו לא צריכים להסתמך על חסדי החברה, אלא לצפות שנחנך את החברה להיות סולידרית מתוך הדוגמה האישית שהמדינה מביאה.

נעמה לזימי: לכן החוק הזה הוא חשוב, כי אני חושבת שזה חוק שנוגע בסולידריות הכי בסיסית.

נעמה לזימי: מתוך הבנה שזה מצב שיכול לפגוש כל אחת ואחד מאתנו ואנחנו לא צריכים להיות תלויים במצב הכלכלי שלנו, למי נולדנו והאם יש לנו קהילה מספיק תומכת.

נעמה לזימי: אנחנו צריכים לדעת שיש מדינה שרואה אותנו וגם רואה את הפריון והתרומה שלנו למשק, יש לומר.

נעמה לזימי: רואה בחשיבות של החזרת אנשים למעגל העבודה, מתוך מקום פרודוקטיבי ומטיב עם החברה, אינטרס לאומי.

אורלי לוי אבקסיס: אנחנו פה מדברים על שימור עבודה, זה אפילו לא על חזרה, כדי שאנשים לא ייפלטו משוק העבודה הצעת החוק הזו באה.

נעמה לזימי: ממש ככה, ממש ככה.

אורלי לוי אבקסיס: וכאן באמת כל הכבוד לכם בחלאסרטן וכל העוסקים במלאכה.

נעמה לזימי: אז לכן אני מתרגשת ואני מקווה שהיום עוד נגיע לכל ההסכמות ונסכם.

אפרת רייטן: בהחלט.

אפרת רייטן: תודה רבה חברת הכנסת לזימי.

אפרת רייטן: חבר הכנסת מופיד מרעי.

מופיד מרעי: בוקר טוב, תודה רבה.

מופיד מרעי: האמת שבאמת מגיע ברכות גם לחברת הכנסת אורלי וגם ללזימי.

מופיד מרעי: תראו, במעלה הדרך בן אדם צובר איתו הרבה מאוד מקרים ואירועים, ואתה לא חושב מתי אתה יכול כן להשפיע ולטפל בזה.

מופיד מרעי: אז כל הסוגייה של מחלה ממארת וחולי הסרטן היא מאוד רגישה, צריכה להיות רגישה לנו כבני אדם וכל חולה צריך לטפל בו בשתי ידיים ובעשר אצבעות ואנחנו צריכים להיות רגישים כחברה.

מופיד מרעי: למה חשובה ההצעה הזאת?

מופיד מרעי: לי יצא לטפל בכמה מקרים של חולי סרטן שהיו בעבודה, בשירות, במקרה הזה בשב"ס או במקומות אחרים.

מופיד מרעי: בגלל המחלה הם עזבו את העבודה שלהם, הפרישו אותם מהעבודה, כשנפטרו אפילו לא הכירו בהם כחללים של המערכת.

מופיד מרעי: עכשיו, כשאני מסתכל כאן ומעיין, ואני מודה שאני כרגע מעיין בנקודות או בדקויות של הסעיף, כשהמעסיק מכיר בחולה ומאפשר לו שזאת תהיה מחלה, זה אומר שהוא גם מחזיר אותו או שהוא אחראי גם עליו במידה ויקרה לו משהו.

מופיד מרעי: לכן זו המשמעות של החוק ובאמת, שוב תברכו.

מופיד מרעי: למה אני אומר שגם החברה צריכה לטפל בזה?

מופיד מרעי: כמו שאמרתי, לי יצא להיות בצבא גם מח"ט החרמון, ויש לנו שלג כמו שיש עכשיו, ופעם בשנה דאגתי לכנס את כל חולי הסרטן והילדים בעיקר, ליום כיף בחרמון עם האלפיניסטים.

מופיד מרעי: הסענו אותם בחתולי שלג, נתנו להם חליפות ובגדים כמו של אלפיניסטים ונתנו להם תחושה מאוד מאוד טובה.

מופיד מרעי: עכשיו מה אני אומר?

מופיד מרעי: בסופו של דבר אם אנחנו חברה באמת רגישה, אם אנחנו אנשים באמת רגישים, אנחנו כן יכולים לחוקק חוקים לטובת אותם אנשים.

מופיד מרעי: שוב תברכו ותודה לכל מי שעוסק במלאכה.

אפרת רייטן: בהחלט.

אפרת רייטן: יש לזה הרבה מאוד היבטים מכל כך הרבה כיוונים להצעת החוק שלכם, מוסריים, ערכיים, כלכליים.

אפרת רייטן: באמת יופי של הצעת חוק.

אפרת רייטן: אולי נשמע את עידן ליבוביץ' מהמרכז חלאסרטן, מרכז טל, הוא נמצא בזום.

אפרת רייטן: עידן?

אפרת רייטן: אהלן.

עידן ליבוביץ': שלום, בוקר טוב.

אפרת רייטן: כן, שומעים אותך.

אפרת רייטן: עידן מה שלומך?

עידן ליבוביץ': טוב תודה, מצוין, מאוד מתרגש.

אפרת רייטן: נעים להכיר.

עידן ליבוביץ': נעים להכיר גם.

אפרת רייטן: בוא תספר קצת עליך ועל היוזמה של הצעת החוק.

עידן ליבוביץ': אז אני חליתי בלוקמיה בגיל 38 ואחרי שעברתי סדרה של טיפולים, כימותרפיה, הקרנות והשתלת מח עצם, אז לשמחתי החלמתי.

עידן ליבוביץ': רציתי לחזור לעבודה וכשחזרתי לעבודה, מה לעשות שעדיין הייתי צריך לעבור ביקורת כל חודש.

עידן ליבוביץ': כשדיווחתי כיום מחלה את היום ביקורת הזה, בסוף החודש בתלוש המשכורת ראיתי שירד לי יום חופשה.

עידן ליבוביץ': כששאלתי את המעסיק - -

אפרת רייטן: איך יכול להיות דבר כזה?

אפרת רייטן: אני הולך לבדיקות, לא הולך לסקי בחרמון.

עידן ליבוביץ': בדיוק, לא הלכתי לעשות חיים.

עידן ליבוביץ': אז אמרו לי, על פי חוק את יום המחלה הראשון לא משלמים.

עידן ליבוביץ': אז אמרתי, ואללה עכשיו כל חודש אני אעשה בדיקה, זה 12 חודשים בשנה, ירדו לי 12 ימי חופש?

עידן ליבוביץ': זה כל החופש שנותנים לי.

עידן ליבוביץ': אז לשמחתי אני חלק מקהילה מאוד גדולה של חלאסרטן, כתבתי את הפוסט הזה כהצעת חוק.

עידן ליבוביץ': לשמחתי רעות ראתה אותו והעבירה אותו לחברת הכנסת לוי אבקסיס שבאמת קידמה אותו ולצערנו יצאנו לכל מיני מערכות בחירות שקצת דחו את החוק.

עידן ליבוביץ': לשמחתי גם חברת הכנסת לזימי גם כן נרתמה ואני פשוט מודה לכם.

אורלי לוי אבקסיס: תהיה גאה בעצמך עידן, אתה הובלת והתחלת לסובב את הגלגלים.

אפרת רייטן: נכון, יפה.

עידן ליבוביץ': ורק תיקון קטן.

עידן ליבוביץ': אתם דיברתם על יציאה לימי טיפולים והלוואי שזה יסתיים, אז מבחינתנו החולים והמחלימים זה לא יסתיים כי יש מעקבים שהם יהיו כל החיים, לא יעזור.

עידן ליבוביץ': אנחנו כוח עבודה ואנחנו רוצים לעבוד, ואנחנו רוצים גם שהמעסיקים - -

אפרת רייטן: אוקיי אז רגע עידן, אני ככה בדיוק מתייחסת יחד עם היועצת המשפטית לנקודה הזו שאתה כרגע העלית, כי הצעת החוק הזו מתייחסת לבדיקות ולמעקבים.

אורלי לוי אבקסיס: זאת הכוונה, הכוונה שלנו לכן לדבר על כך שמחלה שהוא חלה בה, יכול להיות שהוא חלה בה בעבר אבל היא ממשיכה ללוות אותו.

אורלי לוי אבקסיס: וגם המעקבים עידן, לא שכחנו את המעקבים.

נעמה לזימי: אמרנו שמבחינת פרק הזמן האינטנסיבי, בהחלט גם בזמן הטיפולים ותקופת ההחלמה, אבל כמובן שמעקבים וזה נוגע להכל.

נעמה לזימי: קודם כל, כל הכבוד לך שאתה גם היית נחוש כמה שנים טובות ותראה איזה מדהים זה, המעורבות האזרחית שלך מביאה למקום הזה היום ולתיקון שהוא נוגע לכל כך הרבה אנשים.

אפרת רייטן: עידן תודה רבה.

עידן ליבוביץ': תודה לכם, באמת תודה.

אפרת רייטן: פעם הבאה תבוא לכנסת, לא רק שם בזום.

עידן ליבוביץ': בכיף.

אפרת רייטן: סגור.

אפרת רייטן: להתראות, תרגיש טוב, כולנו.

אפרת רייטן: אני רוצה לשמוע עוד מספר עמדות של המשרדים ואחר כך אני חושבת שאפשר יהיה להקריא את הנוסח ואפילו להתקדם להצבעה.

אפרת רייטן: אז משרד הכלכלה והתעשייה, עורכת הדין תמר מתתיהו, גם היא בזום.

אפרת רייטן: בבקשה תמר.

תמר מתתיהו: בוקר טוב.

אפרת רייטן: היום יש לנו יום ארוך לדעתי ביחד, לא?

אפרת רייטן: כל הדיונים אנחנו ויש לנו איזה ארבעה.

תמר מתתיהו: כן.

תמר מתתיהו: הממשלה תומכת בהצעת החוק שהיא ראויה ונכונה בעינינו.

תמר מתתיהו: הסכמנו יחד עם המציעות, עד כמה שאני הבנתי, על נוסח שמגדיר שתי מחלות קשות שהן מחלה ממארת ומחלת כליות שדורשת טיפול דיאליזה.

תמר מתתיהו: אני מקווה שזה הנוסח שעומד בפניכם עכשיו.

אורלי לוי אבקסיס: הנוסח שבפנינו, מדבר אכן על מחלה ממארת או מחלה שנדרש בשלה טיפול קבוע בדיאליזה, שזה הנוסח שקיים היום לגבי מחלת ילד.

אורלי לוי אבקסיס: לא מדובר דווקא על כליות, כי אז הסבירו לנו שיש עוד מחלות שמחייבות טיפול בדיאליזה.

תמר מתתיהו: אז בעצם כמו במחלת ילד, מחלה שמחייבת טיפול בדיאליזה שזה גם טיפוליים תקופתיים עד כמה שהבנתי ממשרד הבריאות.

אפרת רייטן: יופי.

תמר מתתיהו: אנחנו כן חושבים אבל שצריך להבהיר אולי בצורה יותר מובהקת בנוסח שמדובר באמת גם על אנשים שהחלימו וגם על צריך לתת את הדעת לזה שאני מבינה מהנוסח שזה כולל גם את הטיפול עצמו במחלה - -

אפרת רייטן: כלומר טיפול, בדיקות ומעקב.

תמר מתתיהו: גם טיפולים כתוב וגם ביקורת.

נעמה לזימי: כן, בדיקות תקופתיות, נכון.

נעה בן שבת: השאלה אם, אני רוצה רגע לדבר על שני דברים.

נעה בן שבת: דבר אחד, על הנושא הזה של הבדיקות.

נעה בן שבת: בדיקות יכולות להיות גם לפני שמאובחנת המחלה, זאת אומרת בשלבי האבחון שלה.

תמר מתתיהו: נכון.

נעה בן שבת: זה עניין אחד.

נעה בן שבת: ואת היית מעדיפה שנוסיף גם את המילים "בדיקות וביקורות תקופתיות"?

נעה בן שבת: את חושבת שזה יותר מבהיר את זה שמדובר גם על - -

תמר מתתיהו: יכול להיות שכן, אבל הייתי רוצה שנדון לגבי הנוסח - -

אפרת רייטן: בסדר.

אפרת רייטן: בואו נאשר את הנוסח הזה ומקסימום בקריאה הבאה עוד יהיה לנו זמן לטפל בדקדוקים.

תמר מתתיהו: מצוין.

נעה בן שבת: אז אנחנו נוסיף את הביקורות לדעתך?

אפרת רייטן: אם עכשיו תמר נותנת לנו אישור אז אפשר, ואם לא אז נשאיר את זה לנוסח הבא.

אפרת רייטן: תמר.

תמר מתתיהו: אני רוצה עוד לבדוק את זה.

אורלי לוי אבקסיס: רגע, רגע, אני חושבת שאנחנו עושים פה טעות ואני מפחדת שאנחנו לא נחזור אחורנית.

אורלי לוי אבקסיס: כשאנחנו מדברים על מעקב, המעקב מופיע בגוף הטקסט של החוק.

קריאה: הוא לא מופיע.

אורלי לוי אבקסיס: למה?

אורלי לוי אבקסיס: ביקורות.

אורלי לוי אבקסיס: רגע, אז מה ירד?

נעה בן שבת: כרגע כתוב "טיפול תקופתי" ו"בדיקות תקופתיות".

אורלי לוי אבקסיס: אוקיי.

אורלי לוי אבקסיס: האם בדיקות תקופתיות לא נחשבות למעקב?

נעמה לזימי: בוודאי.

אורלי לוי אבקסיס: בוודאי שכן, ולכן אני חושבת שלדבר הזה אנחנו כן הגענו להבנה ברציונל.

אורלי לוי אבקסיס: אז אם זה רק עניינים של נוסחים כאלו ואחרים, נשאיר את זה לנעה.

אפרת רייטן: לכן זה מה שהצעתי.

נעה בן שבת: נשאיר את זה לדיון אחרי הקריאה הראשונה.

אפרת רייטן: בדיוק.

אפרת רייטן: בסדר גמור, תודה תמר.

אפרת רייטן: משרד הבריאות?

אפרת רייטן: ד"ר הדר אלעד ראש האגף לרופאה קהילתית, גם בזום.

אפרת רייטן: שלום ד"ר.

הדר גלעד: שלום וברכה.

הדר גלעד: בסדר, אנחנו תומכים בהצעה, אין לנו הערות קונקרטיות.

אפרת רייטן: מצוין, קצר ולעניין.

אפרת רייטן: תודה רבה.

אפרת רייטן: משרד האוצר?

אפרת רייטן: טובה ווסר גם בזום, בבקשה.

אפרת רייטן: אחר כך משרד המשפטים ויש לי עוד נציגים.

אפרת רייטן: היי טובה.

טובה ווסר: היי בוקר טוב.

טובה ווסר: אין לנו הרבה מה להוסיף מעבר לדבריה של תמר ממשרד הכלכלה.

טובה ווסר: אנחנו תומכים בחקיקה איך שהיא מנוסחת כיום.

אפרת רייטן: מצוין.

אפרת רייטן: תודה רבה טובה.

אפרת רייטן: משרד המשפטים, עילם?

עילם שניר: אין הערות, אנחנו רואים שזה מה שתואם גם את ההחלטה בוועדת שרים.

אפרת רייטן: מצוין, תודה רבה.

אפרת רייטן: עשיתם עבודת הכנה יפה חברות הכנסת, כל הכבוד.

אפרת רייטן: אנחנו עוברים גם לזום, עמותת "יקיר לי", משה בניטה.

אפרת רייטן: נמצא?

אפרת רייטן: בבקשה אדוני.

משה בניטה: שלום, שמי משה בניטה, אני אבא של נועם, הוא נמצא פה מאחורי על הקיר.

משה בניטה: קודם כל אני רוצה לברך את חברת הכנסת אורלי לוי-אבקסיס.

משה בניטה: אנחנו מכירים הרבה שנים וכל הכבוד לה על היוזמה הזאת.

אורלי לוי אבקסיס: גם נעמה הצטרפה להצעה כמובן.

משה בניטה: גם נעמה.

משה בניטה: זה דבר שחשוב מאין כמותו.

משה בניטה: אבל למה ביקשתי את רשות הדיבור, מסיבה נוספת.

משה בניטה: אני חושב שיש פה איזושהי לקונה בחוק הנוכחי שממשיכה להצעת החוק המוצעת היום.

משה בניטה: אני אסביר.

משה בניטה: רק אתמול פורסם ב-YNET על משפחה שקורסת כלכלית בגלל ילד שחולה בסרטן.

משה בניטה: אני רוצה להסביר בתור מי שעבר את הסיוט הזה, משמעות של ילד חולה בסרטן היא כזאת: יש הורה אחד שנמצא עם הילד בבית החולים והורה שני שצריך להכיל את הבית עם שאר הילדים.

משה בניטה: כלומר הורה אחד לא עובד בכלל והשני עובד במשרה מאוד חלקית.

משה בניטה: החוק נכון להיום נותן לאחד ההורים - - - ימי מחלה על מחלת ילד.

משה בניטה: אני חושב שגם את זה צריך להכניס לתוך החוק, וכאשר מדובר בילד חולה שגם ההורים, לפחות אחד מהם יקבל ימי מחלה על כל תקופת המחלה.

משה בניטה: מי שמכיר את זה יודע ש-60 ימי מחלה על טיפול בסרטן זה לעג לרש וזה לא באמת עוזר.

משה בניטה: זה עוזר אולי בימים הראשונים של האבחנות, אבל זה לא עוזר לגבי הטיפול בחולה.

משה בניטה: לכן אני מאוד הייתי שמחה אם תכניסו את הסעיף הזה גם של הורים של ילדים חולים.

אפרת רייטן: תודה רבה לך.

אורלי לוי אבקסיס: תודה משה, ובריאות.

אפרת רייטן: א' בריאות והדבר השני הוא, שאם אני לא טועה, ותיכף נשמע התייחסות של היועצת המשפטית.

נעה בן שבת: כן, יש באמת חוק דמי מחלה, היעדרות בשם מחלת ילד והוא באמת לאפשרות לזקוף ימי מחלה או ימי חופשה לצורך טיפול בילד.

נעה בן שבת: אתה מבקש בעצם לעשות שם שינוי, בחוק האחר, לא בחוק הזה, לעשות בו שינוי.

נעה בן שבת: אפשר באמת להגיש הצעת חוק נוספת.

אורלי לוי אבקסיס: אבל אפרת אני, באמת אולי דווקא בגלל הניסיון ואני מכירה יושבי ראש שאחרי ניסיון גדול וכולי, הצליחו בהצעת חוק ספציפית, בכוונה אני אומרת את זה עכשיו לפני הקריאה הראשונה, כדי שלא יגידו לנו 'נושא חדש' אחרי הקריאה הראשונה, אז אנחנו מעלים את זה.

אורלי לוי אבקסיס: בואו ננסה להגיע, ואת כיושבת ראש יש לך את האפשרות.

אורלי לוי אבקסיס: הרי אנחנו מתקנים חוקים נלווים שיש להם השפעות, תוך כדי חקיקה ראשית.

אורלי לוי אבקסיס: פה אני חושבת שאולי כדאי לראות את האופציה לתקן את העניין של ההורה או להרחיב שם את המשמעות, כי יש שם איזושהי התייחסות למחלת ילד ולזכאות של הורה לקחת את ימי המחלה על מחלת הילד ואיך מוסיפים לו, אז אולי לראות אם אנחנו יכולים להגיע שם גם לסיכומים.

אפרת רייטן: אז אני מציעה, היות ובאמת הגעתם לסיכומים וזה נושא של דנתם בו, מה שאני מציעה - -

אורלי לוי אבקסיס: אחרי.

אפרת רייטן: בדיוק.

אפרת רייטן: אני יכולה להגיש רוויזיה, אתם יכולים ללכת לבדוק את העניינים האלה.

אורלי לוי אבקסיס: לא, לא, לא צריך רוויזיה בכלל.

אורלי לוי אבקסיס: ברגע שהעלנו את זה בקריאה ראשונה, אנחנו לא צריכים לטפל בכלל בקריאה הראשונה, רק להגיד שזה לא נושא חדש אם נדון בו לקראת שנייה.

אפרת רייטן: זה לא נושא חדש, אין בעיה.

אפרת רייטן: רק רציתי להציע לך משהו יותר משודרג.

אורלי לוי אבקסיס: אוקיי טוב.

אפרת רייטן: רציתי להציע לך שאנחנו כן נשאיר לעצמנו את האופציה, אבל זה לשיקולכם, כשיהיה לכם את הזמן.

אפרת רייטן: אנחנו נצביע על זה, נגיש רוויזיה, יהיה לכם את הזמן לבדוק את הנושא הזה, ואז אפשר ברוויזיה לנסות גם להכניס את זה כתיקון עקיף אם תצליחו.

אפרת רייטן: אם לא, נבטל את הרוויזיה.

אורלי לוי אבקסיס: לגמרי, אבל בכל מקרה אנחנו יכולים להעביר את זה לקריאה ראשונה במליאה ובין הקריאה הראשונה לזה, אז לדון בזה.

אורלי לוי אבקסיס: אני לא הייתי מחכה עם הקריאה הראשונה כדי כבר לקבע את המסמר הזה.

אפרת רייטן: מאה אחוז.

אפרת רייטן: תודה רבה לך.

אפרת רייטן: אנחנו לעבור להתאחדות התעשיינים, עו"ד מוריה ברבי.

מוריה ברבי: היי שלום לכולם.

מוריה ברבי: אחת ההערות שלנו הייתה לעניין ההיקף של התכולה של התיקון הזה ובאמת שינוי הנוסח שמגביל את האפשרות להשתמש, הוא עונה על אי הבהירות.

אפרת רייטן: יופי.

מוריה ברבי: עדיין נשארה לנו הערה שנוגעת לאסמכתאות למעסיק.

מוריה ברבי: כמו שאישה בהריון שיוצאת לטיפולים ובדיקות, מביאה אישור מתאים למעסיק כדי שבסופו של דבר יישא בעלות, אנחנו מבקשים שגם כאן העובדת יציג איזשהו אישור שהוא אכן נעדר מכוח הסעיף הזה.

אפרת רייטן: רק שנייה מוריה.

נעה בן שבת: אבל מדוע הסמכה לקבוע את הדבר הזה בתקנות, אם צריך, אני לא בטוחה שצריך, כי היום יש כבר אסמכתה על הצורך הרפואי.

מוריה ברבי: תראי היום, לפי איך שזה מנוסח עכשיו העובד יציג אישור מחלה, אבל המעסיק לא ידע בצם מה היה ביום הראשון.

מוריה ברבי: מצפים מהמעסיק לשלם איזשהו תשלום שהוא חריג כאן, על היום הראשון, אז כן אמורים איפשהו לבטא את זה שהעובד נעדר מכוח הסעיף הזה.

מוריה ברבי: אין כאן שום כוונה לפגוע בפרטיות של העובד, אלא רק - -

אפרת רייטן: לא, זה לא רק הפרטיות.

נעה בן שבת: אבל למה נדרש היום, אם יש עובד שיוצא לסדרת בדיקות, נניח היום, הוא כן מביא את האישור על הבדיקות.

נעה בן שבת: הוא מביא את האישור שהוא היה במכון כזה - -

מוריה ברבי: לא, היום הוא לא מביא אישור, היום לצורך העניין הוא מביא אישור מחלה.

מוריה ברבי: העניין שהוא שכאן יש איזשהו שינוי בחוק.

מוריה ברבי: מבקשים לשלם החל מהיום הראשון.

נעמה לזימי: רגע, רגע, החוק מנוסח ממש 'לצורך טיפול תקופתי, ביקורת' וכל זה.

נעמה לזימי: הוא לא מנוסח לשפעת, שאז אתה הולך למרפאה ואומר לרופא 'תן לי איזה שבוע רטרו'.

נעמה לזימי: זה לא הסיפור.

נעמה לזימי: ביקור תקופתי, כמו שאומרת פה היועצת של הוועדה, מביאים בדיקה מאותו מכון, מאותו מקום.

מוריה ברבי: בסדר, גברתי, עכשיו בנוסח הנוכחי העובד צריך להביא אישור מחלה וזה הכל.

אורלי לוי אבקסיס: לא, אבל רגע, רגע, שנייה.

אורלי לוי אבקסיס: אם יורשה לי, הרי אנחנו לא באים לשנות סדרי עולם.

אורלי לוי אבקסיס: אנחנו לא משנים, שנייה - -

אפרת רייטן: שנייה מוריה, רק דקה, אני רוצה רגע לנסות להבהיר את הנקודה.

אפרת רייטן: האישורים האלה שעליהם את מדברת, הם ממילא כבר מצוינים בחוק.

אפרת רייטן: אנחנו לא עושים פה איזושהי החרגה.

אורלי לוי אבקסיס: רק מרחיבים.

מוריה ברבי: האישור לא מצוין בחוק.

מוריה ברבי: היום מה שיש בחוק זה שאתה מציג אישור מחלה.

מוריה ברבי: התיקון לחוק מתייחס - -

אפרת רייטן: מה זה אישור מחלה?

מוריה ברבי: אישור מחלה שנעדרתי מחמת מחלה.

מוריה ברבי: עכשיו, אדם - -

אפרת רייטן: כן.

מוריה ברבי: בסדר, אבל לצורך העניין אז משלמים החל מהיום השני והשלישי.

מוריה ברבי: כאן יש משהו שמתווסף, מבקשים מהמעסיק לשלם החל מהיום הראשון בכפוף להתקיימות נסיבות מסוימות.

מוריה ברבי: היינו רוצים - -

נעה בן שבת: לא, אבל - -

אפרת רייטן: אז אנחנו מבהירים את הנקודה, נעה.

אפרת רייטן: דקה, דקה, מוריה בואי ננסה להבהיר את הנקודה.

אפרת רייטן: בבקשה היועצת המשפטית.

נעה בן שבת: מה שאנחנו רואים שבחוק כתוב ש"שר העבודה רשאי להתקין תקנות בדבר נהלים הכרוכים בקבלת דמי מחלה, לרבות מסירת פרטים וראיות למעסיק בקשר למחלה וכן בדבר תשלום מועד דמי המחלה".

נעה בן שבת: אז יש לנו לרבות - -

מוריה ברבי: אז את מסכימה איתי שיש צורך בהתקנת תקנות או לפחות איזו אסמכתה למעסיק - -

אפרת רייטן: לא, היא לא מסכימה על כך מוריה.

אפרת רייטן: בואי תקשיבי לה רגע עד הסוף.

נעה בן שבת: אני חושבת שגם היום העובד הזה הוא מביא את האישור שקשור לקבלת דמי המחלה, הוא מביא את האישור.

נעה בן שבת: את אומרת - -

מוריה ברבי: אני מזכירה לך שבאישור של דמי המחלה לא כתובה סיבת המחלה.

אפרת רייטן: למה שיהיה כתוב סיבת המחלה?

מוריה ברבי: זאת אומרת מה שיהיה בפני המעסיק - -

אפרת רייטן: למה אני צריכה לבקש מבן אדם חולה סרטן שיביא את - -

אורלי לוי אבקסיס: אני חושבת שהחשש שמוריה מגלה ואנחנו יכולים לפתור את זה, היא אומרת שעכשיו יכול להיות שהם יצטרכו לשלם מהיום הראשון גם על מחלות שלא קשורות בחוק, מאחר שהשוק הגדיר את זה למחלות ממאירות ולמחלות החולה זקוק לדיאליזה.

אורלי לוי אבקסיס: עכשיו, מה שאני מנסה לבוא ולומר, הרי אנחנו פה רק מרחיבים מצב נתון, זכויות קיימות.

אורלי לוי אבקסיס: הרי ברור למעסיק שאותו חולה הוא חולה במחלות האלה, אחרת מלכתחילה הוא לא יכול להשתמש בהטבה של החוק הזה.

אורלי לוי אבקסיס: ברור לנו שכשאנחנו מדברים על בדיקות תקופתיות, הרי הנוהל הנורמלי, ככה אני מאמינה, אפילו כשאנחנו מדברים בשוטף, זה שעובד והמעביד יודעים את נסיבות העניין, יודעים שזה ביקורת וזאת לא בעיה להביא את האישור על הזמנת ביקורת.

אורלי לוי אבקסיס: היה ויש פה יחסים של עובד ומעסיק, ולכן אני חושבת שככל שאנחנו נוסיף יותר בירוקרטיה לאירוע הזה, אנחנו נרוקן את - -

אפרת רייטן: לא, זה אפילו לא בירוקרטיה, זה משהו שחורג אפילו מבירוקרטיה.

אפרת רייטן: לא, מצפים ממנו - -

אורלי לוי אבקסיס: יותר מזה, הם רוצים להגיד למשרד הבריאות 'תשנו את הטפסים שלכם', 'תשנו את הנוהל שלכם'.

אורלי לוי אבקסיס: זה אירוע שייקח לנו קטסטרופה.

נעמה לזימי: ואז יגידו לו שזה לא קביל.

אורלי לוי אבקסיס: בדיוק.

אורלי לוי אבקסיס: וחלק מהרופאים לא יודעים לעבוד עם זה, וחלק ככה.

אורלי לוי אבקסיס: לכן אני אומרת, אנחנו באנו לעשות פה אירוע שאנחנו מאמינים שברגע שכיווצנו את זה לאותם אירועים כמו מחלה ממארת וטיפול בדיאליזה, קל מאוד גם אם יש פה שאלה של אי אמינות, יהיה על המעסיק להגיד אם הוא שיקר או לא שיקר.

נעמה לזימי: יותר מזה, אני גם רוצה לספר שרבים מהחולים שפנו אלי ובאמת ברכו על המהלך הזה, אמרו לי 'אבל לא הוספתם ימי מחלה'.

נעמה לזימי: זה לא שכרגע אנחנו מוסיפים בנוסף.

אפרת רייטן: טוב, בואו נסכם את הנקודה הזו, סליחה נעמה.

אפרת רייטן: תשלימי.

נעמה לזימי: אמרתי שהרבה חולים שפנו אלי ובירכו על המהלך אמרו שלא הוספנו ימי מחלה.

נעמה לזימי: כי זה לא שכרגע יש איזה פול שהוספנו, זה בתוך המכסה הקיימת.

אפרת רייטן: נכון, לא הוספנו.

אפרת רייטן: צודקת, נקודה חשובה.

אפרת רייטן: מוריה, אני רוצה לסכם רגע את הנקודה.

אפרת רייטן: א' בסדר גמור שהעלית אותה, זה גם נדון כאן וגם כפי שאמרה וציינה היועצת המשפטית, האיך והמה מבחינת המסמכים והבירוקרטיה קבועים בתקנות.

אפרת רייטן: ככל שנצטרך לעשות איזשהו תיקון נוסף בתקנות, נתייחס לזה שם, לא בחוק הזה.

מוריה ברבי: אז גברתי, זה תיקון חדש ואין הסדרה לעניין הזה.

מוריה ברבי: בסופו של דבר אם אדם הביא אישור מחלה על יום אחד, איש לא יודע וגם לא רוצים להתערב לו בענייניו, איש לא יודע למה הוא נעדר.

מוריה ברבי: אז לפחות שתהיה איזושהי הצהרה - -

אפרת רייטן: אז אתם רוצים להיות במקום הזה שבו, אחד, שוב אני מסכמת, אני לא רוצה שנמשיך את הוויכוח הזה כי הנקודה שלכם ברורה, אם כי היא קצת, אני מוכרחה להגיד, מבטאת תחושה פרנואידית שמישהו שהוא חולה, רוצה לעבוד על המעסיק ולהשתמש ביום המחלה שלו כסרטן או בדיקות רפואיות - -

מוריה ברבי: לא פרנואידית בכלל, פשוט את יודעת בסופו של דבר - -

אפרת רייטן: שיש לו בשביל דברים אחרים.

אפרת רייטן: אני לא מתה על העמדה הזאת כבסיס, אבל מילא, בואו נגיד שלא לזה התכוונת.

אפרת רייטן: מה שאני רוצה לומר הוא, שוב אני מחדדת, שהאיך והמה, האופן הטכני הזה קבוע בתקנות, לא בחוק עצמו.

אפרת רייטן: לכן, אם יש צורך לחדד את הנקודה הזו שאת העלית, זה ייעשה בתקנות.

אפרת רייטן: אני צודקת היועצת המשפטית?

נעה בן שבת: לפי הבנתי כן זה כך, גם צריך יהיה לדון בזה.

נעה בן שבת: אני רוצה להזכיר שגם בעבר היה ציון של המחלה בתקנות והשינוי נעשה בתקנות, של רק ציון העובדה שהאדם היה חולה בלי פירוט המחלה.

נעה בן שבת: אז גם אם אנחנו רוצים בעניין הזה של מחלות קשות, לדרוש איזשהו ציון, איזושהי הצהרה או לא משנה מה, צריך להכניס את זה בתקנות.

אפרת רייטן: מאה אחוז.

אפרת רייטן: תודה מוריה, ההערה תבחן כאן לאור הדברים שאת אומרת בתיקון בתקנות.

אפרת רייטן: אחרונה היא מאיגוד לשכות המסחר, עו"ד סיגל סודאי.

סיגל סודאי: שלום.

סיגל סודאי: אני בדיוק כמו מוריה, גם בעניין המסמכים.

סיגל סודאי: אנחנו חושבים שצריכה להיות אסמכתה ספציפית לעניין הזה בדיוק כמו בעבודת נשים לאישה בהריון.

סיגל סודאי: כולם יודעים גם כשהמצב שלה הוא הריוני, אין פה שאלה, וגם כשהיא הולכת לבדיקות היא אמורה להביא אסמכתא בדיוק לעניין הספציפי של הבדיקה, ולא מסתפקים באישור מחלה שהוא כללי.

אפרת רייטן: מאה אחוז.

סיגל סודאי: כמו שמוריה אמרה, זה עניין חריג ובגלל שכאן חריגה.

סיגל סודאי: ואנחנו גם לא רוצים לצור איזשהו תקדים ומצבים נוספים של דמי מחלה והעובד לא יצטרך להביא אישור ספציפי.

אפרת רייטן: מאה אחוז, תודה לך גם.

אפרת רייטן: אני חושבת שאין צורך לחזור על ההתייחסות שלנו כאן

אפרת רייטן: מטעם הוועדה וכן אפשר לעבור להקראת נוסח הצעת החוק.

נעה בן שבת: רק יש לי הערה, משהו לגבי הסיפור שהוזכר בפתיח.

נעה בן שבת: אני רציתי להזכיר שאדם שהוא חולה, יש לו גם הגנה מכוח חוק שוויון זכויות לאנשים עם מוגבלות.

אפרת רייטן: זה מוגבלות?

נעה בן שבת: אם הוא חולה בסרטן מדובר במחלה מסכנת.

נעה בן שבת: יכול להיות שהוא ייכנס גם להגדרת אדם עם מוגבלות, יש בעיה לפטר אותו, אז אני רוצה רק לציין שזה היה נשמע כאילו הכנסת דרשה לפטר.

נעה בן שבת: העניין היה על השאלה להביא עוזר אחר במקומו.

אורלי לוי אבקסיס: לא, לא, לא הכנסת דרשה ממני לפטר אותה וזה שקיבלת עכשיו טלפון מהחשב של הכנסת או לא יודעת ממי.

אורלי לוי אבקסיס: דרשו ממני, מנכ"ל הכנסת, בואי לא נייפה את הדברים.

אורלי לוי אבקסיס: מנכ"ל הכנסת יחד עם חשב הכנסת אמרו לי לפטר אותה כי הם לא מתכוונים לשלם לה, היא לא מגיעה לעבודה פיזית, זה עובדתית ושינינו, אז צריך להגיד כל הכבוד לכנסת וכל הכבוד לוועדה הציבורית.

אורלי לוי אבקסיס: היום רק ביח"ץ, יח"ץ, יח"ץ.

אורלי לוי אבקסיס: לא הייתה הוראה בחוק, לא הייתה להם את האפשרות.

אורלי לוי אבקסיס: אני לא באה לתקוף אותם.

אורלי לוי אבקסיס: עובדתית היה שדרשו ממני, עליתי למנכ"ל הכנסת, לחשב הכנסת, ליושב ראש הכנסת והגענו לוועדה ציבורית שיצרה לנו את התשתית להמשיך ולהעסיק אנשים גם כאשר הם חולים.

אורלי לוי אבקסיס: אז גם עכשיו נהנים מזה.

אפרת רייטן: נעה, תקבלי את דבריה של חברת הכנסת.

אפרת רייטן: אנחנו לא יודעות, לא את ולא אני היינו שם.

אורלי לוי אבקסיס: אחרת לא הייתי צריכה להזמין את הוועדה הציבורית.

אורלי לוי אבקסיס: כאילו תחשבו על זה.

נעה בן שבת: "הצעת חוק דמי מחלה (תיקון – חישוב היעדרות לחולים במחלה קשה), התשפ"ב–2022 תיקון סעיף 2

נעה בן שבת: "(א1) על אף האמור בסעיף קטן (א), עובד שבשל מחלה ממארת או מחלה שנדרש בשלה טיפול קבוע בדיאליזה שחלה בה נעדר מעבודתו לצורך טיפול תקופתי, לרבות בדיקות תקופתיות, יהיה זכאי לקבל ממעסיקו תשלום דמי מחלה החל מהיום הראשון להיעדרו, ובכלל זה מחלקו, בכפיפות לתקופת הזכאות המקסימלית כאמור בסעיף 4;.

נעה בן שבת: " אנחנו הבהרנו שאנחנו מדברים גם על בדיקות לקראת גילוי המחלה וגם על בקרה ומעקב אחרי ההחלמה, בתקווה להחלמה.

מופיד מרעי: איפה זה ייכנס?

מופיד מרעי: אם אנחנו מדברים על מישהו נדרש לטיפול קבוע בדיאליזה קשה.

נעה בן שבת: הדיאליזה מופיעה פה.

מופיד מרעי: אני אומר, מחלה ממארת או מחלה שנדרשת בשבילה טיפול קבוע בדיאליזה.

מופיד מרעי: עכשיו, למה רק דיאליזה?

מופיד מרעי: אולי יש מחלות למשל כמו טיפול כימותרפי?

אפרת רייטן: כימותרפי זאת מחלה ממארת.

מופיד מרעי: אוקיי.

מופיד מרעי: אז אנחנו מתמקדים פה רק בדיאליזה ובמחלה ממארת.

מופיד מרעי: אורלי, ברשותך - -

אפרת רייטן: זה ביחס למחלות שאתם - -

מופיד מרעי: אנחנו מדברים רק על מחלה ממארת ועל דיאליזה.

מופיד מרעי: דיאליזה זה גם בעיות בכליות וזה.

מופיד מרעי: רק בשני הנושאים האלה?

מופיד מרעי: << דובר >> אולו

אורלי לוי אבקסיס: אנחנו רצינו יותר.

אורלי לוי אבקסיס: הצעת החוק המקורית הייתה הרבה יותר רחבה ואני חייבת להודות שכשאנחנו נתקלים, בטח ובטח בין אם זה באוצר ובין אם זה, אתה רואה גם מהתעשיינים, המעסיקים וכדומה - -

מופיד מרעי: אני מסכים איתך שלפעמים - -

אפרת רייטן: לא, אני גם חושבת יותר מזה אורלי, אני חושבת וגם באמת דיברתי על זה עם נעמה קודם לכן, להיות מאין סל תרופות כזה שבו אנחנו כוועדה מחליטים איזה כן ואיזה לא.

אפרת רייטן: זה גם ישים אותנו אני חושבת, כנבחרי ציבור - -

אורלי לוי אבקסיס: אני לא אוהבת את זה.

נעמה לזימי: אני אגיד לך יותר מזה אפרת, לעולם החוק הזה לא היה עובר אם זה היה קורה.

נעמה לזימי: כל יומיים מגיעים אלינו עם משהו חדש, והיה ברור לי שזה גם יגמור פה בדיונים אינסופיים ואני אמרתי לך שזה לא מקובל שזה יקרה ככה בצורה הזאת, ולא רציתי להכניס אותך לפינה הזו.

נעמה לזימי: אני אבל מבינה, אגב זה צעד גדול, אבל אנחנו נעשה צעד גדול יותר בהמשך.

נעמה לזימי: ברגע שיש הכרה בכלל בסוגיה הזאת, יש פה שינוי תפיסה.

נעמה לזימי: אנחנו עושים פה היום שינוי תפיסה וזה חשוב.

מופיד מרעי: מסכים איתך, מסכים שזה הרע במיעוטו.

נעמה לזימי: אבל אגיד לך מופיד שזה היה לא פשוט גם להגיע לזה.

אורלי לוי אבקסיס: אתה יודע מה?

אורלי לוי אבקסיס: אני מקווה שאחר כך תהיה לשאר המחלות זכות עמידה בבג"ץ להשוואת תנאים.

אורלי לוי אבקסיס: אבל בואו לא נדבר עד שנגיש את כל החוק ונסיים אותו.

מופיד מרעי: אני גם אומר שמסע של אלף קילומטר מתחיל בצעד הראשון.

אפרת רייטן: הינה הצעד הראשון, רגע, עשינו עכשיו יותר מצעד ראשון, הרבה יותר.

מופיד מרעי: בגלל זה אני אומר, זה הרע במיעוטו וזה תקדים.

אפרת רייטן: חד משמעית.

אפרת רייטן: טוב, אז בואו קודם כל נגיע הצבעה לגבי המיזוג של הצעות החוק.

אפרת רייטן: מי בעד מיזוג הצעות החוק?

אפרת רייטן: שירים את ידו.

אפרת רייטן: הצבעה אושר המיזוג עבר.

אפרת רייטן: ניגש להצבעה על נוסח הצעת החוק, לאישור, מי בעד?

אפרת רייטן: הצבעה אושר אני מאשרת את הצעת נוסח החוק של חברת הכנסת אורלי לוי וחברת הכנסת נעמה לזימי.

אפרת רייטן: ברכות.

אורלי לוי אבקסיס: תודה רבה לך אפרת.

אפרת רייטן: מעבירים את זה הלאה להצבעה של הקריאה הראשונה.